ड्राइवर-सवारियों को पता भी नहीं चला; वीडियो वायरल होने पर अधिकारी सस्पेंड
Maharashtra MSRTC Bus broken rooftop video Goes viral - MSRTC (महाराष्ट्र राज्य सड़क परिवहन निगम) की बस रोड पर टूटी हुई छत के बावजूद चल रही थी। बुधवार को इसका वीडियो वायरल हुआ, जिसके बाद मैकेनिकल इंजीनियरिंग डिपार्टमेंट
महाराष्ट्र के गढ़चिरौली में महाराष्ट्र राज्य सड़क परिवहन निगम (MSRTC) की बस की छत आधी खुल गई। इसके बावजूद बस सड़क पर चलती रही। आगे चल रहे वाहन में बैठे व्यक्ति ने इसका वीडियो बना लिया।
वीडियो में बस की छत हवा में लहराती नजर आई। बुधवार को इसका वीडियो वायरल हुआ, जिसके बाद मैकेनिकल इंजीनियरिंग डिपार्टमेंट के एक अधिकारी को सस्पेंड कर दिया गया। घटना बुधवार (26 जुलाई) की है।
MSRTC के डायरेक्टर बोले- सवारियों को पता भी नहीं चला 
MSRTC के मैनेजिंग डायरेक्टर और वाइस प्रेसिडेंट शेखर चन्ने ने बताया कि बस गढ़चिरौली-अहेरी रास्ते पर चल रही थी। ड्राइवर के केबिन के ऊपर का बाहरी फाइबर हिस्सा टूट गया। बाहरी एल्यूमीनियम छत वाला हिस्सा और छत की भीतरी परत ठीक थी।
उन्होंने कहा कि बस ड्राइवर और सवारियों को टूटी छत के बारे में पता भी नहीं था। उनका कहना है कि घटना की जांच के आदेश दे दिए गए हैं।
कोरोना के समय से नुकसान में है MSRTC
इस वीडियो के सामने आने के बाद पब्लिक सेफ्टी और MSRTC की बसों के मेंटेनेंस को लेकर सवाल खड़े हो गए हैं। महाराष्ट्र रोड ट्रांसपोर्ट कॉर्पोरेशन देश के सबसे बड़े परिवहनों में शामिल है। इसमें 15,000 से ज्यादा बसें हैं, लेकिन यह काेराेना लॉकडाउन के समय से ही नुकसान में है।
इससे जुड़ी अन्य खबरें भी पढ़ें...
शहर में भी परमिट देने में आनाकानी:निजी बस संचालकों के फायदे के लिए RTO ने निगम की 2 सिटी बसों का किया परमिट निरस्त
रोड ट्रांसपोर्ट ऑफिस (RTO) की मनमानी का बड़ा खेल सामने आया है। निजी बस संचालकों को फायदा पहुंचाने के लिए RTO निगम को ही परमिट देने में आनाकानी कर रहा है। यही नहीं 2015 से जो बस सिटी में संचालित हो रही थी, उसका परमिट भी निजी बस संचालक की आपत्ति से निरस्त कर दिया। पूरी खबर पढ़ें.. 
फतेहपुर में बस चालकों के लिए लगा कैंप:42 रोडवेज बस चालकों को दिया गया कार्ड, ट्रैफिक नियमों की दी जानकारी, 51 वाहन सीज
फतेहपुर में केंद्र और प्रदेश सरकार के आदेश पर चलाए जा रहे सड़क सुरक्षा पखवाड़ा अभियान के तहत RTO विभाग ने रोडवेज एआरएम के साथ मिलकर सरकारी बस चालकों के लिए स्वास्थ्य कैम्प का आयोजन किया और जांच के बाद स्वस्थ मिले चालकों को जांच कार्ड का वितरण किया। साथ ही ट्रैफिक नियमों को तोड़ने पर छोटे बड़े 51 वाहनों को सीज कर दिया। पूरी खबर पढ़ें... 